تورکیه پرزیدنتی رجب طیب اردوغان، آلمانیا باش ناظیری آنگلا مرکله برلین‌دکی سالدیری سببیله تسلیت‌لرینی چاتدیردی.
پرزیدنت قایناقلاریندان‌ الده ائدیلن بیلگی‌یه گؤره، پرزیدنت اردوغان، ائتدیغی تلفون گؤروشمه‌سینده، برلین‌دکی سالدیری سببیله صدر اعظم مرکل‌ه و اونون شخصینده بوتون آلمان خالقینا باش ساغلیغی تقدیم ائتدی.
برلینده 12 نفرین حیاتینی ایتیرمه‌سینه یول آچان سالدیری‌دان درین کدر دویدوغونو ایفاده ائدن پرزیدنت اردوغان، باشدا قوربان‌لارین عائله‌لری اولماقلا آلمانیانین آغری‌لارینی پایلاشدیغینی ایفاده ائده‌رک، یارا‌لی‌لارا شفا دیله‌دی.
پرزیدنت اردوغانین، گؤروشمه وسیله‌سیله، حلب‌دکی تخلیه پروسسی و اینسانی یاردیم‌لار موضوعسوندا دا صدر اعظم مرکل‌ین بیلگیلندیردیغی اؤیرنیلدی.
بو آرادا، برلین‌ده میلاد بازارینا تشکیل ائدیلن و 12 نفرین اؤلومونه سبب اولان سالدیرینی ترور تشکیلاتی داعش بوینونا گؤتوردو.
شوبهه‌لی اولا‌راق نظارته آلینان پاکیستان اویروک‌لو بیر نفر ایسه دلیل یئترسیزلیگین‌دن سربست بوراخیلدی.
تریلی‌ده اؤلو اولان و واسطه‌نین اصل سوروجوسو اولدوغو دوشونولن بیر نفرین ده لهستان وطنداشی اولدوغو آچیقلاندی.
سالدیریلا باغلی سوروشدورما داوام ائدرکن، مسئول‌لار، خالقی یئنی بیر سالدیری احتیمالینا قارشی خبردار ائدیر.
دیگر طرف‌دن کؤلن‌دکی مرکز قاتار ایستگاهی، بومبا خبری سببیله بوشالدیلدی.
بومبا خبری سونراسی قاتار ایستگاهی‌نین یانیندا ایستگاهدا چالیشان ایشچی‌لر و قاتارلاردا گؤزله‌ین یولجو‌لار دا آزاد ائدیلدی.
ائدیلن آختارما‌لار نتیجه‌سینده خبرین اساس‌سیز اولدوغو آیدین اولدو.
بومبا خبری شهرلر آراسی قاتار سفرلری‌نین یانیندا، کؤلن شهر ایچی تراموای سفرلرینی ده آکسادتی.
